Tottenham încă mai speră să prindă locul patru, ultimul care duce în Liga Campionilor. Londonezii au jucat pe teren propriu cu Burnley, iar Drăgușin a jucat în repriza a doua.
Echipa engleză Tottenham Hotspur a învins sâmbătă, pe teren propriu, scor 2-1, gruparea Burnley, în etapa a 37-a din Premier League. Radu Drăguşin a intrat la londonezi în repriza secundă, în minutul 75, înlocuindu-l pe Skipp.
Jacob Bruun Larsen a deschis scorul pentru Burnley, pe London Stadium, oaspeţii având nevoie de victorie pentru a mai putea spera la salvarea de la retrogradare. Tottenham a egalat repede, prin fundaşul Pedro Porro, din pasa lui Brennan Johnson, şi la pauză a fost scor egal, 1-1. Ange Postecoglou a efectuat modificări şi l-a introdus în joc pe Radu Drăguşin, în minutul 75, iar șapte minute mai târziu Micky van de Ven a înscris golul victoriei pentru Tottenham, din pasa lui James Maddison.
Londonezii s-au impus cu 2-1 – prima victorie după patru înfrângeri consecutive, şi sunt pe locul 5, cu 63 de puncte, la patru puncte de Aston Villa, ocupanta ultimui loc care duce în Liga Campionilor.
Burnley este deja retrogradată, alături de Sheffield, cu 24 de puncte care o plasează pe locul 19.
Rezultate înregistrate sâmbătă, în etapa a 37-a, din Premier League:
Bournemouth – Brentford 1-2 (Solanke 89 / Mbeumo 86, Wissa 90+5);
Everton – Sheffield United 1-0 (Doucoure 31);
Newcastle – Brighton 1-1 (Longstaff 45+5 / Veltman 18);
Tottenham – Burnley 2-1 (Porro 32, van de Ven 82 / Bruun Larsen 25);
West Ham United – Luton Town 3-1 (Ward-Prowse 54, Soucek 65, Earthy 76 / Sambi Lokonga 6);
Wolverhampton – Crystal Palace 1-3 (Cunha 66 / Olise 26, Mateta 28, Eze 73).